জিউস
গ্রিক পুরাণে জিউস ( বা ; প্রাচীন গ্রিক: Ζεύς "জ়্‌দেউ্যস্‌", আধুনিক গ্রিক: Δίας, "Dias") হলেন "দেবগণ ও মানবজাতির পিতা"। হেসিয়ডের "থিওজেনি" অনুসারে, তিনি পরিবারের পিতার ন্যায় মাউন্ট অলিম্পাসের অলিম্পিয়ানদের শাসন করতেন। গ্রিক পুরাণে তিনি ছিলেন আকাশ ও বজ্রের দেবতা। গ্রিকদের বিশ্বাসে তিনি দেবরাজ। জিউস নিরন্তর বিশ্বব্রহ্মাণ্ডকে পর্যবেক্ষণ করেন। পসেনিয়াস লিখেছেন, "জিউস স্বর্গের রাজা, এই প্রবাদটি সকলেই জানেন।" হেসিয়ডের "থিওজেনি" গ্রন্থের মতে, জিউস বিভিন্ন দেবতাদের মধ্যে তাঁদের দায়িত্ব বণ্টন করে দেন। "হোমারীয় স্তোত্রাবলি"-তেও তাঁকে দেবতাদের প্রধান বলা হয়েছে। হেসিয়ডের "থিওজেনি" গ্রন্থে তাঁকে "দেবগণ ও মানবজাতির পিতা" বলেও অভিহিত করা হয়েছে। তাঁর প্রতীকগুলি হল বজ্র, ঈগল, ষাঁড় ও ওক। ইন্দো-ইউরোপীয় ঐতিহ্যের এই সকল নিদর্শনগুলি ছাড়াও, এই ধ্রুপদি "মেঘ-সমাবেশকারী" প্রাচীন নিকট প্রাচ্য থেকেও কিছু মূর্তিতাত্ত্বিক বৈশিষ্ট্য অর্জন করেছেন। এর উদাহরণ হল রাজদণ্ড। গ্রিক শিল্পীরা মূলত দুটি ভঙ্গিতে জিউসের মূর্তিগুলি নির্মাণ করেছেন: প্রথমত, দণ্ডায়মান অবস্থায় দ্রুত-অগ্রসর হওয়ার ভঙ্গিতে, যেখানে তিনি ডান হাতে বজ্র উঁচিয়ে থাকেন এবং দ্বিতীয়ত রাজসভায় উপবিষ্ট মূর্তিতে।
পুরাপ্রস্তর যুগের ধর্ম
ধর্ম অনেকসময় সমবেদনামুলক জাদু হিসেবে এপোট্রোপাইজম (এপোট্রোপাইজম হলো, এমন এক অলীকতার ন্যায় চর্চা যা দ্বারা শয়তানের অশুভ শক্তি থেকে বাচার চেষ্টা করা হয়) এর ন্যায় কাজ করত। উচ্চ পুরাপ্রস্তরযুগের সময়ের সংরক্ষিত ইতিহাস পাঠ করলে দেখা যায়, সে সময় ভেনাস প্রতিমূর্তি প্রচুর পরিমাণে ছিলো। এটি উচ্চ পুরাপ্রস্তর যুগের সমবেদনা মূলক জাদুর উদাহরণ। মানুষ এই ধর্ম চর্চা শিকার করার সময় সফলতার জন্য ব্যবহার করত। নারীর জন্য এবং মাঠের উর্বরতার জন্য তারা এই ধর্ম চর্চা করত। গবেষকরা উচ্চ পুরাপ্রস্তর যুগের ভেনাস প্রতিমূর্তি কে পৃথিবীর দেবী হিসেবে বিবেচনা করত এই দেবী অনেকটা পৌরাণিক গয়া দেবীর মত ছিল তারা এই দেবীকে পশুর মাতা অথবা তার শাসনকর্তা হিসেবে বিবেচনা করত। জেমস হ্যারোট একে নারী ও পুরুষের শ্যামনাসীয় আধ্যাত্মিক পরিবর্তনশীল প্রক্রিয়ার প্রতিনিধিত্বকারী হিসেবে বর্ণনা করেছেন।